Kui ettevõte ei patendi omi tehnilisi lahendusi, s.o ei omanda ainuõigusi ettevõttes loodud uute teadmiste kasutamiseks, siis võivad ka teised, näiteks ettevõtte konkurendid, leiutisi kasutada ning sellest tulu teenida. Ettevõtte loobumine tööstusomandi ainuõiguste  kasutamisest võib viia situatsioonini, kus konkurendid võivad, tegemata toodete väljatöötamiseks ja lisandväärtuse loomiseks mingeid kulutusi ja müües neid odavama hinnaga, jätta ettevõte ilma kavandatud turuosast või halvimal juhul ta turult "välja süüa".